Veronica Cartwright

Veronica A. Cartwright (Bristol, Ingalaterra, Erresuma Batua, 1949ko apirilaren 20a) britainiar aktorea da. Ezaguna da Alien, the eighth passenger (euskaraz: Alien, zortzigarren bidaiaria) (1979), Witches of Eastwick (euskaraz: Eastwickeko Sorginak) (1987) eta The Birds (euskaraz: Txoriak) (1963) 

 Bizitza 

 Lehen urteak 
Cartwright Ingalaterrako Bristolen jaio zen, baina Toronton eta Los Angelesen hazi zen. Angela Cartwright aktorea du ahizpa gazteagoa. Aita artista zen eta ama erizaina, familiarekin Los Angelesera joan zen haurra zenean, eta horrela, berehala, bizilagun batek Cartwrightek eta bere ahizpa modelajearekin eta emanaldiarekin proba zezatela iradoki zien.

 Aktore ibilbidea 

 Haur aktore hastapenak 
1958an hasi zuen haur aktore ibilbidea, In Love and War (euskaraz: Maitasunean eta gerran) filmean paper hartze bat eginda. Hasieran, telebistako telesailetan aritu zen: Leave It to Beaver, The Twilight Zone, besteak beste. The Eleventh Hour telesaileko bi ataletan ere aritu zen. Alfred Hitchcock zuzendariaren The Children's Hour (1961) eta The Birds (1963) filmetan agertu zen Veronica Cartwright. Arrakasta handia izan zuten filmak izan ziren. 1964tik 1966ra Daniel Boone telesailaren lehen bi denboraldietan Jemima Booneren alaba interpretatzeko aukeratu zuten, eta Fess Parker, Patricia Blair, Darby Hinton eta Ed Amesekin batera jardun zuen bertan. 

 Paper helduetarako trantsizioa eta sagaratzea 
Veronica Cartwright hainbat pelikula eta telesailetan agertu zen hirurogeita hamarreko hamarkadan. Invasion of the Body Snatchers (1978) eta Alien (1979) lanekin izan zituen arrakasta handienetako bi. Hasieran, Ellen Ripley Alien sagako heroiaren papera egiteko aukeratu zuten, baina Ridley Scott zuzendariak Sigourney Weaverren papera aldatu zuen, filma grabatzen hasi baino lehentxeago. 

Bere beste proiektu batzuk: The Right Stuff (1983), Flight of the Navigator (1986), The Witches of Eastwick (1987), Candyman: Farewell to the Flesh (1995), Money Talks (1997), Scary Movie 2 (2001), Kinsey (2004) eta The Invasion (2007).

Telebistako telesail hauetan agertu da gonbidatu gisa: The Mod Squad, Miami Vice, Baywatch, L.A. Law, ER, The X-Files, Chicago Hope, Will & Grace, Touched by an Angel, Judging Amy, Six Feet Under, The Closer, besteak beste. 

Veronica Cartwright 2006an agertu zen Scissor Sistersen I Don't Feel Like Dancin albumaren azalean, baita bere bigarren albumean ere, Ta-Dah. 

 Filmografia 
Besteak beste, lan hauexetan hartu du parte:

 Pelikulak 


 Telebistako serieak 
Hurrenez hurren, lana, pertsonaia, atala eta urtea:


 Bizitza pribatua 
 1968an Richard Gates aktorearekin ezkondu zen eta 1972an dibortziatu zen.
 1976an Stanley Goldsteinekin ezkondu zen, eta gero dibortziatu egin zen.
 1982an, Richard Compton zuzendariarekin ezkondu zen —2007an hil zen—, eta seme bat izan zuten.
 Jesse Gullion eta Rebecca Gullion aktoreen izeba da.

 Sariak eta aintzatespenak 

 Cartwrightek hiru izendapen jaso ditu Emmy sarietarako: 1997an ERn egindako lanarengatik bat, eta 1998an eta 1999an The X-Files  lanarengatik bi.

 Erreferentziak 

 Kanpo estekak 


Kategoria:Bristoldarrak
Kategoria:Erresuma Batuko aktoreak
Kategoria:Emakume aktoreak
Kategoria:Haur-aktoreak
Kategoria:Ameriketako Estatu Batuetako aktoreak